แบงก์ชาติไฟเขียว บล.ซื้อขายเงินตปท.
แบงก์ชาติเปิดทางบริษัทหลักทรัพย์ประกอบธุรกิจเงินตราต่างประเทศ
15 มิ.ย. 2561

แบงก์ชาติเปิดทางบริษัทหลักทรัพย์ประกอบธุรกิจเงินตราต่างประเทศ
น.ส.วชิรา อารมย์ดี ผู้ช่วยผู้ว่าการสายตลาดการเงิน ธนาคารแห่งประเทศไทย (ธปท.) เปิดเผยว่า ธปท.ได้ออกประกาศอนุญาตให้บริษัทหลักทรัพย์ (บล.) สามารถยื่นขอใบอนุญาตประกอบธุรกิจเงินตราต่างประเทศ โดยให้บริษัทหลักทรัพย์สามารถซื้อ ขาย หรือแลกเปลี่ยนเงินตราต่างประเทศให้กับลูกค้า เพื่อการลงทุนในหลักทรัพย์ที่มีบริษัทหลักทรัพย์นั้นเป็นนายหน้าหรือตัวแทนในการลงทุนได้
ทั้งนี้ การผ่อนคลายดังกล่าวจะช่วยเพิ่มทางเลือกให้แก่นักลงทุนไทยและต่างชาติในการซื้อขาย หรือแลกเปลี่ยนเงินตราต่างประเทศ กับบริษัทหลักทรัพย์เพิ่มเติมจากการซื้อ ขาย หรือแลกเปลี่ยน กับธนาคารพาณิชย์ ซึ่งจะช่วยให้การลงทุนมีความสะดวกคล่องตัวมากขึ้นการผ่อนคลายข้างต้นมีผลบังคับตั้งแต่วันที่ 13 มิ.ย. 2561 เป็นต้นไป
อย่างไรก็ตาม ธปท.ได้ดำเนินการผ่อนคลายหลักเกณฑ์ภายใต้โครงการปฏิรูปกฎเกณฑ์ควบคุมการแลกเปลี่ยนเงินมาอย่างต่อเนื่องตั้งแต่ช่วงกลางปี 2560 เพื่ออำนวยความสะดวกในการทำธุรกรรมเงินตราต่างประเทศของภาคเอกชน